डीजीपी ने कहा कि पुलिस ने नशे को लेकर एक बहुत बड़ा अभियान छेड़ा है, जिसके तहत पूरे प्रदेश में तकरीबन सवा तीन क्विंटल चरस और 6 किलो चिट्टा पकड़ा गया है. नशे के कारोबार में अंतराष्ट्रीय स्तर के नशा कारोबारियों को पकड़ा है. मरडी ने कहा कि प्रदेश में दिल्ली और जम्मू से चिट्टा लाया जा रहा है. उन्होंने कहा कि पुलिस नशे के काले कारोबार रोकने के लिए दृढ़ संकल्प है और वह किसी भी हाल में प्रदेश में नशे को फैलने नहीं देंगे.